open-index/open-wikipedia-markdown huggingface dataset:
Bahasa pengaturcaraan ZPL

**ZPL** (ringkasan bagi Bahasa Pengaturcaraan aras Z - (*Z-level Programming Language*) adalah bahasa pengaturcaraan tatasusunan - (*array programming language*) direka bagi menggantikan bahasa pengaturcaraan C dan C++ dalam applikasi kejuruteraan dan sains. Disebabkan matlamat rekaannya adalah mendapatkan prestasi tinggi bebas mesin, aturcara ZPL berjalan laju pada kedua komputer turutan (''sequential computer'') dan komputer selari (''parallel computer''). Aturcara selari ZPL tinggi amat ringkas dan mudah ditulis kerana ia menggunakan perintah keselarian jelas secara sepenuhnya.

Pada asalnya dikenali sebagai *Orca C*, ZPL direka dan dilaksanakan semasa 1993-1995 oleh Jabatan Kejuruteraan dan Sains Komputer oleh Projek Orca di Universiti Washington.

ZPL menggunakan abstrak tatasusunan bagi melaksanakan model aturcara data selari(*dataparallel programming model*).
Ini merupakan sebab ZPL mencapai prestasi sebegitu baik: dengan tidak mempunyai arahan selari (''parallel directives'') atau sebarang bentuk arahan selari jelas, ZPL mengambil peluang bahawa apabila pengiraan agregate digambarkan dalam bentuk tatasusunan, kebanyakan operasi skalar perlu dilaksanakan (dengan jelas) bagi melaksanakan operasi tatasusunan. Ini *menggambarkan* pengiraan boleh diedarkan secara automatik kepada pemprosesasan berlainan bagi mencapai pengiraan serentak: Keselarian timbul dari sematik operasi tatasusunan.

ZPL diterjemahkan kepada perwakilan pokok sintak abstrak (*abstract syntax tree*) biasa pada mana analisa aturcara dan pengoptima aturcara dilaksanakan. Kod ANSI C dihasilkan sebagai kod objek. Aturcara C (yang mana bebas mesin kerana ia melaksanakan operasi tertentu dalam bentuk abstrak) kemudiannya dikompil menggunakan pengompil C tempatan pada mesin sasaran dengan pustaka khas (*custom libraries*) dioptima bagi pelantar khusus.

Pencipta ZPL adalah: Brad Chamberlain, Sung-Eun Choi, E Christopher Lewis, Calvin Lin, Jason Secosky, Larry Snyder, dan W. Derrick Weathersby dengan bantuan dari Ruth Anderson, A.J. Bernheim, Marios Dikaiakos, George Forman, dan Kurt Partridge.

## Lihat juga
* Pengaturcaraan tatasusunan (''Array programming'')
* J, K

## Pautan luar
* Tapak bahasa ZPL
Bahasa pengaturcaraan Yorick

**Yorick** adalah sebuah bahasa tafsiran direka untuk simulasi atau pengiraan saintifik, pasca-pemprosesan atau mengendalikan kod-kod simulasi yang banyak, grafik saintifik interaktif, serta membaca, menulis atau menterjemah fail-fail angkaan yang bilangannya besar.

## Pautan luar
* Laman Rumah Takrasmi Yorick
* Laman Rasmi Yorick mengandungi pengenalan terhadap bahasa ini.
Majlis Perbandaran Jasin

**Majlis Perbandaran Jasin** (dikenali sebagai MPJ) ialah salah sebuah daripada tiga kerajaan tempatan di negeri Melaka selain daripada Majlis Perbandaran Alor Gajah dan Majlis Bandaraya Melaka Bersejarah. Kerajaan ini masih berpusat di Bandar Jasin sehingga kini. MPJ bertekad untuk menjadi sebuah kerajaan tempatan yang maju demi masa depan negeri dan negara.

## Sejarah
Sejarah Majlis Perbandaran Jasin bermula pada 1959 sebagai Majlis Daerah Luar Bandar Jasin (*Jasin Rural District Council*). Kemudian dengan berkuatkuasanya undang-undang Akta Kerajaan Tempatan 1976, seperti mana juga dengan penguasa-penguasa tempatan yang lain, Majlis Daerah Luar Bandar Jasin telah diberi pengiktirafan sebagai Majlis Daerah Jasin mulai 1 Julai 1978. Pada 1 Januari 2007 ia telah dinaiktaraf menjadi Majlis Perbandaran Jasin.

Bangunan Majlis Perbandaran Jasin telah dibina pada 12 Mei 1937 oleh Persatuan India Jasin semasa pemerintahan Raja George VI. Pada zaman dahulu, bangunan ini dijadikan sebagai pusat pentadbiran daerah Inggeris. Seterusnya pada tahun 1959, apabila Majlis Daerah Luar Bandar Jasin ditubuhkan, banguanan ini menjadi pusat pentadbiran Majlis, dan ia berkekalan sehingga kini.

## Misi, Visi dan Objektif

### Misi

Memperkasakan Perkhidmatan Perbandaran Yang Berkualiti Dan Pintar Demi Kesejahteraan Masyarakat

### Visi

Jasin Ke Arah Bandar Pintar, Berdaya Huni dan Inklusif

### Objektif

* Menjadikan Jasin sebuah daerah yang maju.
* Dengan meningkatkan pertumbuhan pembangunan melalui perindustrian dan pelancongan.
* Memberikan kehidupan yang harmoni, persekitaran bersih dan indah.
* Mempunyai infrastruktur terbaik dengan penekanan kepada teknologi informasi, rekreasi dan perkhidmatan yang cekap dan berkualiti, untuk menjamin kesejahteraan dan kesempurnaan hidup berasaskan wawasan negara.

## Piagam Pelanggan

### Jabatan Khidmat Pengurusan dan Korporat
	
* Memastikan aduan awam diberi maklumbalas, dalam tempoh - 14 hari bekerja
* Memastikan semua surat diedarkan ke setiap jabatan/ unit, dalam tempoh - 24 jam kecuali hari sabtu, ahad dan kelepasan am.
 
### Jabatan Kewangan

* Memastikan Pesanan Kerajaan dan Inden Kerja disediakan dalam tempoh - 3 hari bekerja

### Jabatan Penilaian dan Pengurusan Harta

* Memastikan keputusan pindah milik harta dalam tempoh - 7 hari bekerja
* Memastikan nilai kadar dan nilaian bangunan dalam tempoh :

# Baru - 14 hari bekerja 
# Tambahan - 14 hari bekerja

* Memastikan keputusan tawaran sewaan permis MPJ, dalam tempoh :

# Tawaran Terus - 14 hari bekerja
# Temuduga - 30 hari bekerja

### Jabatan Kawalan Perniagaan

* Memastikan keputusan permohonan lesen, dalam tempoh :

# Lesen Premis Perniagaan/ Iklan - 30 hari bekerja
# Lesen Perniagaan Sementara - 1 hari bekerja
# Lesen Iklan Sementara/Kain Rentang - 1 hari bekerja

## Ahli Majlis

## Pautan luar
* Laman Web Rasmi Majlis Perbandaran Jasin
Druk tsendhen

**Druk tsendhen** (Bahasa Jongkha: འབྲུག་ཙན་དན, Kerajaan Naga Petir) ialah lagu kebangsaan Bhutan. 

Diadaptasi pada tahun 1953, muzik oleh Aku Tongmi dan lirik oleh Dasho Gyaldun Thinley. Tongmi menuntut pelajaran di India dan baru-baru ini dilantik menjadi ketua band tentera apabila keperluan sebuah lagu kebangsaan timbul sewaktu lawatan perdana menteri Nehru dari India.

Lirik asal mempunyai 12 baris tetapi dipendekkan menjadi enam baris pada tahun 1964 oleh setiausaha kepada raja.

## Lirik

## Pautan luar
*Asalan dan Ulasan Lagu dan Bendera Kebangsaan Bhutan
*National anthems.net Fail MIDI
Aksi

**Aksi** (atau **tindakan** atau ***action*** dalam bahasa Inggeris) boleh merujuk kepada:
## Askar
* Pertempuran, istilah terjemahan daripada bahasa Inggeris, ***action***, yang biasa digunakan ketika peperangan
** Terbunuh dalam pertempuran, diterjemah dari frasa Inggeris "Killed in action"
** Cedera dalam pertempuran, diterjemah dari frasa Inggeris "Wound in action"
## Komputer
### Bahasa pengaturcara
* Action Code Script

## Seni dan hiburan
* Genre aksi, sejenis fiksyen genre
* Patung aksi

### Bahan bacaan
* Roll Camera Action

### Filem
* Filem aksi
* Aksi langsung
* Filem Missing in Action
* Filem Last Action Hero
* Filem Looney Tunes: Back in Action
* Filem Braddock: Missing in Action III
#### Laman senarai
* Senarai Filem Bertemakan Perang Vietnam
* 
### Penyiaran
* Fox Action Movies
* ABS-CBN Sports+Action
* Perilly's Action Movie, slot filem aksi yang ditaja oleh Perilly's

### Permainan video
* Permainan video aksi
* Permainan video berperanan aksi
* Permainan video aksi-pengembaraan

## Politik
* Majlis Tindakan Ekonomi Negara (The National Economic Action Council)
* Parti Tindakan Sabah Bersatu, pelencongan dari United Sabah Action Party
* Parti Tindakan Rakyat (People's Action Party)

## Lihat juga
* 
* 
* 
*
Belinjau

**Belinjau**, **belinjo**, **belingar**, **melinjau**, **melinjo**, **meninjau**, **maninjau**, **songkok** atau **sokak** (nama botani: *Gnetum gnemon*) ialah spesies tumbuhan dalam genus *[[Gnetum]]*. Ia tumbuh asli dalam kawasan dari Assam selatan dan timur di India merentasi Semenanjung Melayu, Kepulauan Melayu dan Filipina dari Asia Tenggara ke Fiji dan pulau-pulau Pasifik barat. Belinjau tergolong dalam kumpulan pokok spesies gimnosperma yang hidup sejak zaman purba dan tidak mengeluarkan bunga untuk membiak.

## Peristilahan
Nama *belinjau* () digunakan di Kedah, *belinjo* digunakan di Jawa Timur.

Nama *meninjau* dan *maninjau* () digunakan di Semenanjung Melayu, nama *melinjau* () dan *melinjo* () digunakan di Singapura. Nama *meninjon* () digunakan di Palembang.

## Botani

Pokok belinjau tumbuh sehingga 22 meter. Kulit kayunya berwarna kelabu. Sehelai daun berbentuk bujur dengan ukuran 7.5-20 sentimeter panjang dan 2.5-10 sm lebar, permukaannya licin.

Walaupun pokok belinjau tidak berbunga, ia masih menumbuhkan organ pembiakan jantan dan betina yang menghasilkan spora pada tangkai-tangkai tunggal 3–6 sm panjang. Organ betina yang disenyawakan menjadi sebiji buah berkulit nipis dengan benih besar seperti kekeras yang berukuran 2–4 sm panjang, buah belinjau bertukar warna menjadi jingga, ungu atau merah jambu apabila masak.

## Kegunaan

Belinjau jarang ditanam secara intensif. Kayunya dapat digunakan sebagai bahan papan. Daun yang muda, "bunga" (baik jantan mahupun betina) dan bijinya (baik yang muda mahupun yang sudah masak) boleh digunakan sebagai sayur (misalnya sebagai ulam). Biji belinjau boleh dikisar menjadi tepung dan digoreng menjadi emping atau ditumbuk dan dijadikan emping belinjau.

Sebagai sumber makanan, biji belinjau mengandungi khasiat yang boleh membantu mereka yang menghadapi masalah gout.

## Khasiat

Pucuk dan buah muda belinjau mengandungi khasiat makanan yang agak tinggi, terutama vitamin A dan vitamin C. Dalam setiap 100 gram (g), bahagian yang boleh dimakan mengandungi: Air 75.1 (miligram) mg, protein 6.6 g, lemak 1.2 g, karbohidrat 9.1 g, serat 6.8 g, kalsium 151 mg, fosforus 224 mg, ferum 2.5 mg, vitamin A 10889 I.U. Niasin 1.2 mg dan vitamin C 121 mg.

## Rujukan

## Pautan luar

* Profil spesies di Sistem Maklumat Biokepelbagaian Malaysia
* Profil spesies di Flora and Fauna Web Lembaga Taman Negara Singapura
Minyak jarak

**Minyak jarak** (bahasa Inggeris: *castor oil* ) ialah minyak sayur yang diperoleh daripada kacang kastor (sebenarnya "biji kastor" dari segi teknik kerana Pokok Jarak, iaitu *Ricinus communis*, bukanlah ahli famili pokok kacang).

Minyak jarak mempunyai kandungan bahan kimia yang luar besar dan oleh itu, menyebabkannya agak bernilai. 90% daripada asid lemak dalam minyak jarak terdiri daripada asid risinoleik.  Asid risinoleik ialah asid lemak monotaktepu 18-karbon, dan mempunyai kelompok berfungsi hidroksil pada karbon ke-12 yang merupakan ciri yang amat luar biasa bagi suatu asid lemak biologi. Kelompok berfungsi ini menyebabkan asid risinoleik mempunyai kekutuban kimia yang luar biasa yang juga membenarkan penerbitan kimia yang tidak dapat dilakukan dengan minyak-minyak biologi yang lain. Oleh sebab minyak jarak bersifat dielektrik kutub dengan pemalar dielektrik yang agak tinggi sebanyak 4.7, minyak jarak yang ditapis pada peringkat tinggi serta minyak jarak kering kekadang dipergunakan sebagai bendalir dielektrik untuk kapasitor voltan tinggi yang berprestasi tinggi. Minyak jarak juga mengandungi 3-4% kedua-dua asid oleik dan asid linoleik. 

Minyak jarak mengekalkan kebendaliran pada kedua-dua suhu tinggi dan rendah yang berterlaluan. Asid sebasik diterbitkan secara kimia daripada minyak jarak. Minyak jarak dan terbitan-terbitannya telah dipergunakan untuk membuat sabun, pelincir, bendalir brek dan hidraulik, cat, pewarna, lapis, dakwat, plastik yang boleh tahan sejuk, penggilap berlilin, nilon, farmaseutik, dan minyak wangi. Bagi enjin pembakaran dalam, minyak jarak terkenal kerana keupayaannya untuk melincir di bawah keadaan-keadaan dan suhu-suhu yang berterlaluan, seperti enjin dinginan udara. Castrol, syarikat pelincir, dinamai sempena nama bahasa Inggeris untuk minyak jarak. Bagaimanapun, minyak jarak cenderung membentuk damar dalam masa yang singkat dan oleh itu, penggunaannya terhad kepada enjin-enjin yang kerap dibina semula, umpamanya enjin perlumbaan motosikal.

Minyak jarak ialah "minyak berasas sayuran" kerana ia diperbuat daripada biji-biji Pokok Jarak. Oleh itu, ia merupakan sumber tenaga boleh dibaharui (tumbuhan) dan sudah tentu membiodegradasikan dengan cepat. Biji jarak mengandungi risin, sejenis protein yang beracun yang boleh dikeluarkan melalui penekanan sejuk dan penapisan. .

## Asid lemak minyak jarak



## Lihat juga
* Pokok Jarak
*Penggilap minyak jarak
Silat Bongsu

**Seni Silat Bongsu** merupakan versi silat terakhir dalam rumpun Seni Silat bagi perguruan yang dikenali sebagai **Pertubuhan Seni Silat Telapak Nusantara Malaysia**. Ia sebagai kayu pengukur utama pesilat & menjadi kunci setiap peringkat gelanggang. Silat Bongsu mestilah dikuasai dan dijadikan pakaian diri, kebiasaan atau tabiat semulajadi ketika bersilat. Ini penting bagi menghayati kaedah lanjutan yang lebih halus dan rumit diperingkat yang berikutnya. Seni Silat Bongsu boleh diambil sebagai kaedah untuk senaman/regangan, asas bersilat, perubatan/kesihatan atau asas kesenian. Tekniknya bersifat sebagai 'Seni Silat', Sendi Silat', 'Ibu Silat', 'Ibu Gerak' atau 'Ibu Langkah'. Ia juga amat kaya dengan pelbagai falsafah pendekar yang mesti dihayati bagi meningkatkan kefahaman & kemahiran persilatan.

## Kaedah

Langkah dan buah disini masih telus dan lurus biar pun hakikatnya nama langkah bukan menunjukkan kegunaan sebenar kaedah. Keserasian langkah kanan dan kiri diasah dari awal untuk dilazimi. Terdapat dua teknik amalan langkah disini, kaedah bongsu yang ringkas dan kaedah tua yang rumit dan terperinci. Pada permulaannya kaedah asal Bongsu akan digunakan dan sampingannya nanti kaedah tua akan diajar. Kaedah tua dilengkapi dengan pelbagai teknik halus seperti pernafasan, gerak halus, penumpuan dan beberapa teknik seni halus yang lain. Walau pun Seni Silat Bongsu amat ringkas dari aspek tekniknya, namun ia penuh dengan pelbagai rahsia kependekaran yang ampuh.

## Seni

Terdapat Bunga Bongsu sebagai pelajaran terakhir dalam Seni Silat Bongsu yang berfungsi melatih kreativiti tetapi dalam masa yang sama mestilah mematuhi asas-asas wajibnya. Bunga Bongsu juga dipersembahkan sebagai pertunjukan Silat Pengantin untuk keramaian. Seni Bunga Bongsu mendidik pesilat agar tinggi disiplin tetapi tidak mati akal, pemula mendidik fikir pendekar; tidak mati arah, tindakan menepati matlamat; tidak mati langkah, rapi tidak sumbang pada sembah; tidak mati gerak, kepelbagaian berkesinambungan dan tidak mati gaya, indah tari tampak bersungguh. Semuanya ini mesti dihayati.

## Pautan luar
*  Seni silat
Fakir

**Fakir** atau **faqir** berasal dari perkataan Arab فقیر (miskin). Namun orang fakir adalah lebih kekurangan dari orang miskin.
Perkataan ini bermaksud individu yang tidak mampu menampung dari segi keperluan hariannya seperti membeli makanan, pakaian, tempat tinggal, pendidikan dan sebagainya yang melibatkan kehendak dan keperluan harian seseorang manusia. Individu terbabit juga tidak mempunyai pekerjaan yang tetap.

Perkataan fakir ini juga sering digunakan dalam bahasa Urdu dan bahasa Hindi, dalam merujuk kepada individu yang mengemis atau seorang pengemis. Dalam mistik Hindu pula, ia merupakan perkataan bukan India bagi Sadhu, Guru, Swami atau Yogi.

## Lihat juga
* Kemiskinan
* Zakat
Darjah Empayar British

**The Most Excellent Order of the British Empire** ("**Darjah Yang Paling Cemerlang Empayar British**") adalah anugerah kesateriaan Great Britain ataupun England dikurniakan kepada rakyat jelata British atas sumbangan kepada sains dan kesenian, penglibatan dalam kerja amal kebajikan serta khidmat awam selain dalam jawatan kerajaan. Anugerah kurniaan ini diasaskan oleh Raja George V pada 4 Jun 1917; ia  terdiri dari lima kelas diberikan merentasi division awam dan ketenteraan ; yang mana pangkat teratas seperti tersenarai di bawah adalah darjah tertinggi menurut turutan:

Terdapat satu lagi jenis anugerah iaitu “British Empire Medal” yang mana penerimanya bukan dari anggota pemerintah (bukan rakyat England). Anugerah tersebut sudah tidak lagi diguna pakai atau diberi di England pada masa kini, tetapi masih digunakan oleh beberapa negara-negara komanwel sahaja seperti Bahamas dan Kepulauan Cook.

Cogankata utama yang menghiasi kalung pingat darjah ini adalah *For God and the Empire* dalam bahasa Inggeris yang bermaksud "Demi Tuhan dan Empayar".

## Rujukan
Dunia Arab

**Dunia Arab** () merangkumi dari Lautan Atlantik hingga ke barat Teluk Parsi yang berada di timur, dan dari Laut Mediterranean yang berada di utara hingga ke Afrika Tengah dan hingga Lautan Hindi yang berada di selatan. Gabungan 23 buah negara dengan gabungan populasi penduduk, yang berjumlah 325 juta orang dan keluasan kepada dua bahagian, dan merupakan unit linguistik bumi yang terbesar di dunia selepas Rusia.

## Bahasa, Politik dan Agama
Penggunaan bahasa Arab telah menyatukan Dunia Arab. Walaupun terdapat beberapa bahagian yang menggunakan dialek yang berlainan mengikut kawasan masing-masing.

Liga Arab merupakan satu organisasi berunsur politik dan meliputi Dunia Arab. Organisasi ini mentafsirkan orang Arab sebagai

Matlamat Liga Arab ialah menyatupadukan populasi Arab secara politik. Ibu pejabat tetapnya berpusat di Kaherah, Mesir. Walau bagaimanapun, ia telah dipindahkan sementara ke Tunis, Tunisia semasa tahun 1980-an,selepas Mesir diusir disebabkan Kem David Accords (1978).

## Negara Anggota

## Geografi
Bentuk muka bumi dunia Arab meliputi seluas 12.9 juta kilometer persegi (5 juta batu persegi) yang merangkumi Afrika Utara dan sebahagian Asia Barat yang juga dikenali sebagai Timur Tengah. Negara-negara Arab di benua Asia dipanggil *[[Mashreq]]*. Manakala, negara Arab di Afrika Utara pula dikenali sebagai *[[Maghreb]]*, ini tidak termasuk negara Mesir dan Sudan.

## Lihat juga

* Liga Arab
* Dunia Islam
* Dunia Muslim

## Rujukan

### Bibliografi
*
Otello

***Otello*** ialah opera empat babak penggubah Giuseppe Verdi ditulis untuk libreto Itali oleh Arrigo Boito, berdasarkan lakonan pementasan karya Shakespeare yang berjudul *Othello*. Persembahan pertama opera *Otello* dibuat di Teatro alla Scala, Milan, pada Februari 5, 1887.

## Peranan

## Plot
: Tahun: Pada lewat 1400an.
: Tempat: Di sebuat pulau di Cyprus. 

## Aria-aria terkenal
* "Una vela!"/"Esultate!" - pembukaan koir dan kemunculan Otello 
* "Già nella notte densa" - Otello & Desdemona dalam babak I
* "Ora è per sempre addio" - Otello dalam babak II 
* "Era la notte" - Iago dalam babak II 
* "Credo in un Dio crudel" - Iago dalam babak II 
* "Dio mi potevi!" - Otello dalam babak III 
* "A terra!" - muzik orkestra untuk pengakhiran babak III
* "Mia madre aveva una povera ancella" - Desdemona dalam babak IV 
* "Niun mi tema!" - Otello dalam babak IV 
* "Ave Maria" - Desdemona dalam babak IV 
* "Inaffia l'ugola!" - Iago & Cassio
* "Sì, pel ciel marmoreo giuro" - Otello & Iago

## Rakaman terpilih

**Nota:** "Kat:" ialah singkatan untuk nombor katalog syarikat rakaman; manakala ASIN ialah nombor rujukan amazon.com

## Penilaian penting “Otello”
Pengkritik opera menganggap karya Verdi "Otello" sebagai karya teragung dan yang paling matang di antara semua karya-kerya beliau. Beliau mencuba sesuatu kelainan dengan tidak membuat tradisional struktur resitatif -aria sama seperti Richard Wagner kecuali di beberapa bahagian. Libretis , Arrigo Boito pula cuba sedaya upaya untuk menulis libreto tanpa banyak pengubah suaian dari karya asal Shakespeare, kecuali di beberapa adegan di dalam babak I (berkaitan dengan watak “Brabantio”, ayah kepada “Desdemona”).

Tiga peranan utama di dalam “Otello” adalah peranan-peranan yang amat mencabar ditulis oleh Verdi yang merangkumi kedua-duanya, menyanyi dan juga lakonan. Tenor-tenor terkenal yang pernah melakonkan watak Otello termasuk Giovanni Martinelli, Leo Slezak, Ramón Vinay, Mario del Monaco, James McCracken, Jon Vickers, dan tenor terkenal masakini , Plácido Domingo, yang paling banyak sekali muncul di dalam opera ini berbanding dengan tenor lain. Ramai menganggap Plácido Domingo, sebagai Otello sebenar. Ramai bariton terkemuka seperti Robert Merrill, Tito Gobbi, dan Sherrill Milnes telah melakonkan watak “Iago”.

## Rujukan


## Buku rujukan
* *The Opera Goer's Complete Guide* oleh Leo Melitz, versi 1921.

## Pautan luar
* Libreto Otello 
* Pengkalan data Otello
Terusan Suez

**Terusan Suez** atau **Terusan Suways** ( atau ; ) merupakan terusan buatan manusia yang terbesar di dunia merentasi Ismus Suez dari Port Said di Laut Mediterranean ke Pelabuhan Tewfik di bandar Suez menghadap Laut Merah di Semenanjung Sinai, dua-dua dalam negara Mesir; panjang ia 163 kilometer (101 batu) dan lebarnya 300 m (984 kaki). Terusan tersebut terdiri daripada dua bahagian iaitu bahagian utara dan selatan tasik besar Bitter yang menyambungkan Laut Tengah sehingga ke Teluk Suez di Laut Merah.

Sebanyak lebih 18,500 buah kapal dagang melalui terusan ini pada tahun 2020, dengan kadar rata-rata 51.5 buah kapal sehari.

Terusan ini membenarkan laluan air dua hala antara Eropah dan Asia tanpa perlu mengelilingi benua Afrika lalu menjadi kepentingan dua-dua rantau benua ini. Sebelum pembukaannya dalam tahun 1869, barang dagangan dipunggah keluar dari kapal dan diangkut melalui kenderaan darat di antara dua laut tersebut.

## Sejarah
### Pembinaan

### Semasa Perang-Perang Dunia
Terusan ini yang saat itu berada di bawah kekuasan British menjadi sasaran serangan bersama pasukan-pasukan Jerman dan Turki Uthmaniyah kerana kedudukan ia yang sangat strategis menghubungkan laut-laut Tengah dan Merah lalu direbutkan antara pihak Sekutu dan Paksi.

### Krisis Suez

### Semasa konflik Arab-Israel

### Abad ke-21
Pada 23 Mac 2021 jam 05:40 UTC atau 07:40 waktu tempatan), suatu kapal kontena kelas Golden bernama *[[Ever Given]]* dikendalikan Evergreen Marine terkandas akibat suatu tiupan angin kuat dalam laluan terusan di pertenngahan jalan dari Cina ke Belanda sehingga menyekat bahagian tunggal laluan tersebut. Kejadian ini banyak menjejaskan perdagangan minyak dan barangan yang ditampung kapal-kapal menyusul yang tidak mampu meneruskan perjalanan sehingga dikhuatiri mampu mejejaskan ekonomi dunia secara drastik.

## Pengendalian

## Lihat juga
* Suezmax

## Rujukan
Aishah Sinclair

**Aishah Jennifer Mohamed Sinclair** (lahir 27 Oktober 1980) ialah seorang pengacara televisyen, model dan juga pelakon wanita Malaysia kelahiran England. Beliau mengacarakan rancangan The Mix Breakfast With Aishah and RD di stesen radio MIX.

## Biografi
Aishah dilahirkan pada 27 Oktober 1980 kepada bapanya Mohamed Anthony John Sinclair merupakan seorang warganegara British dan ibunya Khadijah Abdul Rahman yang juga mempunyai darah campuran Melayu, Jawa dan Arab. Beliau juga mempunyai seorang abang Ashraf Sinclair (kini berkahwin dengan Bunga Citra Lestari) dan seorang adik, Adam Sinclair (kini berkahwin dengan Yuna). Beliau menerima Ijazah Sarjana Muda Komunikasi Massa (Kepujian) daripada Universiti Teknologi MARA dan merupakan pelajar terbaik bagi jurusan Perhubungan Awam.

Aishah memulakan kerjayanya dengan terlibat dengan pengiklanan, bermula dengan iklan Pepsi pada tahun 1998 dan kemudiannya menerokai rancangan televisyen melalui tugas mengacara *Pilates* (Astro), *Life Traits* (RTM), *Voice Your Choice* (8TV), dan *Rock Unite* (ntv7). Beliau menyertai Quickie pada lewat tahun 2006.

Selain itu Aishah juga muncul sebagai pelakon tetamu dalam siri televisyen Gol & Gincu The Series dan Bujang Senang.

Pada 7 Januari 2006, Aishah telah berkahwin dengan pasangannya Shaikh Abdul Shahnaz yang berketurunan Cina dan India-Muslim. Pasangan ini mempunyai dua anak perempuan, Soraya Ann (lahir 2008) dan Aina Elisabeth (lahir 2014).

## Filemografi

### Pengacaraan

**2005** 
*Life Traits (Season 1 & 2) *RTM2*
*Voice Your Choice * 8TV*

**2006** 
*8TV Quickie *8TV*
*Red Carpet for Anugerah Juara Lagu 2007 *TV3*
*Rock Unite *NTV7*

**2007** 
*Rock Unite *NTV7*
*8TV Quickie *8TV*

**2008** 
*Venus *NTV7*
*So You Think You Can Dance 2*8TV*
*Double Exposure - Photography Reality Show *Online*

### Lakonan

**2005** 
*Cameo appearance in Gol & Gincu *Movie*
*Bujang Senang sebagai ema.

**2006** 
*Cameo role in Gol & Gincu Season 1 *Drama Series*
*Realiti *Drama Series*

**2008** 
*Hilang *Telemovie*
*Uncut, Untitled & Paper House *Theatre*

**2010**
*Kapoww!

### Pemodelan

**1998** 
*Pepsi *TVC*
*Philips MyWeb *Infomercial*
*Fair & Lovely *TVC*
*Twisties *TVC*
*Avon Catalogue *Print*
*Cataloque Shop *Print*

**1999** 
*Cadbury *TVC*
*Jelita - Fashion Spread *Magazine*

**2000** 
*Padini Authentic *Print*

**2001** 
*Cataloque Shop *Print*

**2002** 
*Loreal Hair Show *Model*
*Yamaha Motorcycle *TVC*
*Equal *TVC*
*100 Plus *TVC*

**2003** 
*Dutch Lady *TVC*
*Honda Motorcycle *TVC*
*Stabilo *TVC*

**2004** 
*Remaja - Cover  *Magazine*
*Female - 50 Most Gorgeous People  *Magazine*

**2005** 
*DiGi *Print & Website*

**2006** 
*Jelita - Cover  *Magazine*

**2007** 
*Eh! - 20 Yang Paling Anggun *Magazine*
*Rapi Magazine - Cover *Magazine*
*Health & Beauty - Cover *Magazine*
*Frenz - Cover *Magazine*
*KLUE -Cover *Magazine*

**2008** 
*Female - Cover *Magazine*
*Wanita - Cover *Magazine*
*Rapi - Cover *Magazine*
*Shape - Cover *Magazine*
*Olay Total Effect *TVC & Ambassador*

## Rujukan

## Pautan luar
*
*''A Quickie with Aishah Sinclair''  — dipetik dari the Malay Mail
Ashraf Sinclair

**Ashraf Daniel Mohammed Sinclair** (18 September 1979 – 18 Februari 2020) ialah seorang pelakon, peragawan dan pengacara televisyen Malaysia. Beliau terkenal menerusi watak Eddy dalam filem *[[Gol & Gincu]]*.

## Kehidupan awal
Ashraf dilahirkan pada 18 September 1979 di Croydon, England kepada Mohamed Anthony John Sinclair yang berbangsa Inggeris dan Khadijah Abdul Rahman yang yang juga mempunyai darah campuran Melayu, Jawa dan Arab. Beliau merupakan anak sulung daripada tiga beradik, adik-beradiknya ialah Aishah Jennifer (lahir 1980) dan Adam Youssof (lahir 1983).

Adik beliau, Adam Sinclair berkahwin dengan penyanyi Yuna Zarai.

## Kerjaya
Pada tahun 1997, Ashraf merupakan pemenang tempat ketiga Hero Remaja 1996/1997 pada usia 18 tahun. Selepas Hero Remaja tamat, beliau muncul dalam iklan *Kasut Gombak* terbitan Petronas yang turut dibintangi oleh Vanida Imran. Iklan ini diarahkan oleh Yasmin Ahmad bersempena hari kemerdekaan Malaysia ke-41 pada 31 Ogos 1998.

Enam tahun kemudian, Ashraf muncul dalam filem *[[SH3]]* lakonan bersama Fasha Sandha arahan Zek Zukry. Beliau mula dikenali ramai dengan mengacarakan sebuah rancangan berkenaan filem terkini *Box Office Now* (ntv7) pada tahun 2005. Kemudian beliau menempa nama sebagai pelakon dengan memegang watak Eddy dalam filem ''Gol & Gincu'' arahan Bernard Chauly pada tahun yang sama dan siri televisyen yang menyusulnya pada tahun berikutnya.

Pada tahun 2006 beliau mengambil alih tempat Awal Ashaari sebagai hos *[[Beat TV]]* bersama Sazzy Falak di Astro Ria serta digantikan dengan Ezlynn sebagai pengacara *[[Mentor]]* di TV3. Selain *[[Gol & Gincu the Series]]*, Ashraf juga berlakon sebagai Burn dalam siri *[[Realiti (siri TV)|Realiti]]*. Pada Ogos 2006 beliau mengacarakan Persidangan Alam Sekitar Kanak-Kanak Antarabangsa TUNZA di Putrajaya.

Ashraf mencipta nama sebagai pelakon Indonesia dalam sebuah drama yang berjudul *[[Cinta dan Anugerah]]*. Drama yang paling mendapat sambutan di Indonesia dengan Nabila Syakieb sebagai heroinnya, Ashraf bukan sahaja menjadi menempah nama sebagai artis Malaysia, tetapi sebagai artis Indonesia juga. Ashraf pernah diundi sebagai "Bachelor with the Coolest Character" (Lelaki Bujang yang Paling Tenang Perwatakannya) dalam pertandingan Cleo's 50 Most Eligible Bachelors.

## Kehidupan peribadi
Pada pertengahan tahun 2007, Ashraf terjebak dalam kontroversi apabila didapati bercium mulut dengan kekasihnya iaitu penyanyi Indonesia, Bunga Citra Lestari di Bali. Tindakan beliau didapati sebagai mencabul sensitiviti sesetengah rakyat Malaysia yang beragama Islam. Hubungan mereka berdua akhirnya disambut baik dan mereka berkahwin pada 8 November 2008 di Jakarta. Anak sulung dan anak tunggal pasangan ini, Noah Aidan dilahirkan pada 22 September 2010.

## Kematian
Beliau meninggal dunia di Jakarta, Indonesia pada 18 Februari 2020, jam 04:51 pagi, pada usia 41 tahun, akibat serangan jantung. Jenazah beliau dikebumikan di Sandiego Hills pada jam 8:04 pagi waktu Indonesia.

## Filemografi

### Filem

### Drama

### Sinetron

### Televisyen

## Anugerah dan pencalonan

## Rujukan

## Pautan luar
*
Alexander Andries Maramis

**Alexander Andries Maramis** (1897 - 1977) ialah anggota Jawatankuasa Nasional Indonesia Pusat (KNIP), dan Badan Penyelidik Usaha Persiapan Kemerdekaan Indonesia (BPUPKI), serta Menteri Kewangan Republik Indonesia yang pertama. Beliau juga merupakan orang yang menandatangani kertas wang Republik Indonesia pada tahun 1945. 

Adik kandung kepada Maria Walanda Maramis, Alexander menyelesaikan pendidikannya dalam bidang undang-undang pada tahun 1924 di Belanda. Pada waktu Serangan Tentera Belanda II, Alexander berada di New Delhi, India dan ditugasi untuk memimpin Pemerintah Republik Indonesia dalam pengasingan. Beliau kemudian menjadi Menteri Luar Negeri dalam Kabinet Darurat yang diketuai oleh Sjafruddin Prawiranegara.

## Pautan luar
*  Alexander Andries Maramis, Menteri Luar Negeri Indonesia
Masjid Al-Azhar, Hulu Langat

**Masjid Al-Azhar** merupakan sebuah Masjid Qariah yang terletak dalam daerah Hulu Langat, Selangor, Malaysia.  Ia menjadi pusat ibadat bagi masyarakat setempat.

## Latar belakang
Masjid Al-Azhar terletak di kedudukan Latitud 2 darjah, 53 minit, 29 saat Selatan dan Longitud  101 darjah, 42 minit, 23 saat Timur. Arah kiblatnya adalah pada 292 darjah, 39minit, 2 saat. 

## Rujukan
  

## Pautan luar
*
Oey Tiang Tjoe

**Oey Tiang Tjoei** ialah ketua akhbar *Hong Po* yang pro-Jepun serta ketua persatuan *Hua Ch'iao Chung-hui* (HCCH; Persatuan Cina Perantauan; bahasa Jepun: *Kakyo Sokai* ) di Jakarta pada masa pendudukan Jepun di Indonesia. Pemerintah Jepun menggabungkan berbagai-bagai pertubuhan perdagangan Tionghoa yang wujud pada zaman Belanda ke dalam badan HCCH tersebut. Pada tahun 1945, Oey dilantik sebagai salah satu daripada lima anggota Tionghoa dalam Badan Penyelidik Usaha Persiapan Kemerdekaan Indonesia (BPUPKI).
Poerbonegoro Soemitro Kolopaking

**Raden Adipati Arya Poerbonegoro Soemitro Kolopaking** ialah bupati Kabupaten Banjarnegara antara tahun-tahun 1927 - 1945, serta salah satu anggota BPUPKI (Badan Penyelidik Usaha Persiapan Kemerdekaan Indonesia) pada tahun 1945. Beliau menerima gelaran  "Gusti Kanjeng Bupati", lalu "Banjarnegara Ken Cho" dan akhirnya, "Bapa Bupati".

Arya Poerbonegoro ialah anak kepada Raden Tumenggung Jayanegara II, seorang adipati, serta juga merupakan keturunan Kanjeng Raden Adipati Dipadiningrat. Sebagai bupati, beliau bertugas di bawah  tiga zaman, iaitu zaman Hindia Belanda, Jepun, dan Republik Indonesia. Sikap beliau yang sederhana dan pragmatik jelas terlihat daripada pernyataannya tentang kemerdekaan Indonesia:
: *... jikalau kemenangan akhirnya tercapai dan ada permintaan yang nyata daripada Malaya Selatan, Borneo Utara bahawa rakyat di situ berasa juga ingin masuk ke dalam Indonesia Merdeka. Tetapi itu urusan di kemudian hari.  Pada waktu ini, kita harus mengadakan usul yang praktis, yang nyata dapat dijalankan, selekas mungkin. Jangan kita minta keadaan 100% yang tidak mungkin dilaksanakan dalam peperangan, sebab keadaan sehari-hari dipengaruhi oleh peperangan. Asal keadaan biasa berjalan, sedikit demi seikit kita dapat menambah dengan 5%, 10%, 15%, lama-kelamaan tercapailah Indonesia merdeka yang bulat....* 

## Rujukan


## Pautan luar
* Sejarah Permulaan Banjarnegara
Oei Tjong Hauw

**Oei Tjong Hauw** ialah ketua parti *Chung Hwa Hui* (CHH), sebuah parti kaum Tionghoa yang dibentuk di Indonesia pada tahun 1928. Berpendidikan di Belanda, beliau dilantik sebagai salah satu daripada lima anggota Tionghoa dalam  Badan Penyelidik Usaha Persiapan Kemerdekaan Indonesia (BPUPKI) pada tahun 1945.
Tatatanda Z

**Bahasa pengaturcaraan notasi Z** (disebut umumnya *zed*, dinamakan sempena teori set Zermelo-Fränkel) ialah bahasa spesifikasi rasmi yang digunakan bagi mengambar dan memodelkan atur cara komputer. Ia disasarkan bagi spesifikasi jelas atur cara komputer dan pembentukan bukti mengenai tabiat atur cara berkenaan.

Z pada asalnya dicadangkan oleh Jean-Raymond Abrial pada tahun 1977 dengan bantuan Steve Schuman dan Bertrand Meyer . Ia dimajukan dengan lebih lanjut oleh *Programming Research Group* di Universiti Oxford, di mana Abrial bertugas pada awal lapan puluhan.

Sungguhpun notasi Z menggunakan banyak simbol bukan ASCII, spesifikasi termasuk cadangan menukar simbol notasi Z kepada ASCII dan pada LaTeX.

Sumber berguna bagi pengguna baru yang berminat mempelajari Z ialah The Z Notation: a reference manual.

Notasi Z digunakan pada projek CICS IBM.

## Piawaian
ISO melengkapkan usaha piawaian Z pada 2002. Piawaian ini, berjudul *Information Technology &ndash; Z Formal Specification Notation &ndash; Syntax, Type System and Semantics*, ISO/IEC 13568:2002, boleh didapati secara lansung dari ISO.

[13568_2002.zip](http://standards.iso.org/ittf/PubliclyAvailableStandards/c021573_ISO_IEC_13568_2002(E).zip), 1 MB PDF, 196 halaman

## Lihat juga
* Z++
* Object-Z
* Z User Group (ZUG)
* Community Z Tools (CZT) project
* Formal methods
* B-Method

## Bibliografi


## Pautan luar
* The Z Notation: a reference manual
* Jonathan Bowen's ''The Z notation'' 
* Specification proposals by Ian Toyn 
* Suppliers of the ISO formal specification
* Community Z Tools (CZT) project
* ZETA open-source system for development software specifications in Z 
* HOL-Z open-source proof environment for Z in Isabelle/HOL
* Mike Spivey's Fuzz Type-Checker for Z 
* Using Z: Specification, Refinement, and Proof (Include a PDF book)
Volksraad

***Volksraad*** yang namanya diambil daripada bahasa Belanda dan secara harafiah bermakna "Dewan Rakyat" ialah sejenis dewan perwakilan rakyat Hindia Belanda. Dewan ini dibentuk pada tahun 1917 oleh Gabenor Jeneral J.P. van Limburg Stirum bersama dengan Thomas Bastiaan Pleyte, Menteri Urusan Jajahan Hindia Belanda.

Ketika itu, Dewan Rakyat ini terdiri daripada 38 anggota, dengan 15 antaranya merupakan orang pribumi. Anggota-anggota yang lain merupakan orang Belanda dan orang-orang asing timur yang lain: Tionghoa, Arab, dan India. Sejak akhir dekad 1920-an, kebanyakan anggotanya adalah daripada kaum pribumi.

Pada awalnya, Volksraad hanya berperanan sebagai penasihat. Hanya pada tahun 1927, Volksraad memiliki kuasa perundangan bersama Gabenor Jeneral Hindia Belanda, dengan yang kedua ini memiliki hak veto yang mengakibatkan kuasa Volksraad sangat terbatas. Selain itu, mekanisme keanggotaan Volksraad dipilih melalui pemilihan tak langsung. Pada tahun 1939, hanya 2,000 orang memiliki hak mengundi, dengan sebahagian besarnya terdiri daripada orang Belanda dan orang Eropah yang lain. 

Antara tempoh 1927-1941, Volksraad hanya menggubal enam buah undang-undang, dengan hanya tiga diterima oleh pemerintahan Hindia Belanda. Sebuah petisyen Volksraad yang ternama ialah Petisyen Soetardjo. Soetardjo adalah anggota Volksraad yang mencadangkan kemerdekaan Indonesia.

## Bahasa Indonesia dalam sidang Volksraad
Kekuasaan penjajah pada masa itu hampir mencakupi segala aspek sehingga forum-forum rasmi harus menggunakan bahasa Belanda, padahal bahasa Melayu yang sejak Kongres Pemuda II (1928) digelar "Bahasa Indonesia" merupakan bahasa perpaduan yang telah dijadikan salah satu alat perjuangan di kalangan kaum pro-kemerdekaan. Kerana itulah Mohammad Hoesni Thamrin mengecam pedas tindakan-tindakan yang dianggap mengecilkan kedudukan Bahasa Indonesia. 

Buat pertama kalinya pada tahun 1938, Mohammad Hoesni Thamrin berpidato di Volksraad dengan menggunakan bahasa Indonesia dan sejak itulah, penggunaan bahasa Indonesia dalam sidang Volksraad diperbolehkan.

## Tokoh-tokoh
Tokoh-tokoh yang aktif dalam Volksraad antara lain adalah seperti yang berikut:
* Abdoel Moeis
* H. Agus Salim 
* HOS Cokroaminoto 
* Mohammad Hoesni Thamrin
* Otto Iskandardinata
* Soetardjo

## Lihat juga
* Parlimen

## Rujukan
* G. M. Kahin, *Nationalism and Revolution in Indonesia*. Percetakan Universiti Cornell,  1952.
Hindia Belanda

**Hindia Belanda** (bahasa Belanda: *Nederlands-Indië*) ialah sebuah wilayah jajahan Belanda yang diakui secara *[[de jure]]* dan *[[de facto]]*. Ketua negara Hindia-Belanda ialah Ratu/Raja Belanda dengan Gabenor Jeneral sebagai wakilnya yang berkuasa penuh. 

Sempadan Hindia-Belanda dengan negara-negara berjirannya ditentukan melalui perjanjian-perjanjian antara Kerajaan Belanda dengan Kerajaan Sarawak (negeri naungan British di bawah Dinasti Brooke), Borneo Utara British (Sabah), Kerajaan Portugis (Timor Portugis), Empayar Jerman (Papua New Guinea Utara), dan United Kingdom (Papua New Guinea Selatan). 

Hindia-Belanda juga merupakan wilayah yang tertulis dalam Undang-Undang Kerajaan Belanda tahun 1814 sebagai wilayah berdaulat Kerajaan Belanda yang dipinda pada tahun-tahun 1848, 1872, dan 1922, menurut perkembangan wilayah Hindia-Belanda.

Hindia-Belanda yang dahulu merupakan sebuah wilayah jajahan Belanda sekarang dipanggil Indonesia. Jajahan Belanda ini bermula sebagai Syarikat Hindia Timur Belanda (*Vereenigde Oostindische Compagnie* atau VOC) yang antara lain memiliki Jawa dan Maluku serta beberapa daerah yang lain sejak abad ke-17. Selepas VOC dibubarkan pada tahun 1798, semua hak miliknya dipindah kepada pemerintah Republik Batavia. 

Menjelang tahun 1900, hanya pulau Jawa sahaja yang dikuasai oleh Belanda pada keseluruhannya. Kemudian pada tahun-tahun selanjutnya, semua daerah yang lain di Nusantara ditaklukkan atau didamaikan. Pada puncaknya pada tahun 1942, Hindia Belanda memiliki semua daerah Indonesia kini; Timor Timur tidak pernah dikuasai oleh Belanda. Selain itu, Kota Melaka, Taiwan, dan Sri Lanka pernah dikuasai oleh VOC dan pemerintah Belanda.

Pada 17 Ogos 1945, kemerdekaan Indonesia diisytiharkan. Belanda menentang dan memerangi para pejuang kemerdekaan. Hanya pada 27 Disember 1949 bahawa Belanda mengaku kedaulatan Indonesia. Papua Barat (Irian Jaya) masih dikuasai oleh Belanda sehingga tahun 1961.

## Lihat juga
* 
* Syarikat Hindia Timur Belanda
* Daftar Penguasa Hindia-Belanda
* Koninklijke Nederlands-Indische Leger (KNIL)
Kabinet Amir Syarifuddin I

**Kabinet Amir Sjarifuddin I** ialah kabinet Republik Indonesia yang bertugas antara 3 Julai 1947 hingga 11 November 1947.

## Susunan Kabinet

## Rujukan
Sekolah Europeesche Lagere

**Sekolah Europeesche Lagere** (, **ELS**) ialah sebuah sekolah rendah pada zaman penjajah Belanda di Indonesia. Sekolah ini menggunakan bahasa Belanda sebagai bahasa pengantarnya.

Pada awalnya, ELS hanya terbuka kepada warganegara Belanda di Hindia Belanda tetapi sejak tahun 1903, peluang untuk belajar di sekolah ini juga diberikan kepada orang-orang pribumi dan Tionghoa yang layak. Selepas beberapa tahun, pemerintah Belanda beranggapan bahawa hal ini jelas menjejaskan prestasi pendidikan di sekolah-sekolah Hollandsch-Inlandsche (HIS), dan persekolahan di HIS dihadkan semula kepada warganegara Belanda sahaja.

Sekolah yang khusus untuk warganegara pribumi kemudian dibuka pada tahun 1907. Pada tahun 1914, sekolah tersebut menggantikan namanya menjadi "*Sekolah Hollandsch-Inlandsche* (HIS), sementara *Sekolah Hollandsch-Chineesche* (HCS), sekolah bagi warganegara Tionghoa, dibuka pada tahun 1908.

## Lihat juga
* Meer Uitgebreid Lager Onderwijs (MULO)
* Sekolah Algemene Middelbare (AMS)
Achmad Soebardjo

**Achmad Soebardjo Djojoadisurjo** (23 Mac 1896 - 15 Disember 1978) ialah Menteri Luar Negeri Republik Indonesia yang pertama. 

## Biografi ringkas
Dilahirkan di Karawang, Jawa Barat, Soebardjo bersekolah di Sekolah Hogere Burger (Sekolah Menengah Atas), Jakarta pada tahun 1917. Beliau kemudian menyertai  Universiti Leiden, Belanda dan memperoleh ijazah Sarjana Undang-undang pada tahun 1933. 

Semasa masih merupakan mahasiswa, Soebardjo aktif dalam memperjuangkan kemerdekaan Indonesia melalui penyertaan pertubuhan-pertubuhan belia seperti Jong Jawa dan Persatuan Mahasiswa Indonesia di Belanda. Pada bulan Februari 1927, beliau menyertai perwakilan Indonesia, bersama-sama Mohammad Hatta dan ahli gerakan-gerakan Indonesia yang lain, ke persidangan antarabangsa "Liga Menentang Imperialisme dan Penindasan Penjajah" yang pertama di Brussel, dan kemudiannya di Jerman. Persidangan pertama itu juga disertai oleh Jawaharlal Nehru dan pemimpin-pemimpin nasionalis yang terkenal dari Asia dan Afrika.  Sekembalinya ke Indonesia, beliau aktif menjadi anggota Badan Penyelidik Usaha Persiapan Kemerdekaan Indonesia (BPUPKI).

Selepas Indonesia mengisytiharkan kemerdekaannya pada 17 Ogos 1945, Soebardjo dilantik sebagai Menteri Luar Negeri dalam Kabinet Presiden, kabinet Indonesia yang pertama, dan kembali menjawat Menteri Luar Negeri sekali lagi pada penggal 1951 - 1952. Selain itu, beliau juga menjadi Duta Besar Republik Indonesia di Switzerland antara tahun-tahun 1957 - 1961.

Dalam bidang pendidikan, Sebardjo merupakan profesor dalam bidang Sejarah Perlembagaan dan Diplomasi Republik Indonesia di Fakulti Kesusasteraan, Universiti Indonesia. 

## Rujukan
* Laman web ''Deplu Junior'' : Ahmad Soebardjo Djojoadisurjo, Menteri Luar Negeri 


## Pautan luar
*  Ahmad Soebardjo Djojoadisurjo, Menteri Luar negeri
Abikoesno Tjokrosoejoso

**Abikoesno Tjokrosoejoso**, sering dieja sebagai **Abikusno Tjokrosujoso** (1897 - 1968), ialah Menteri Perhubungan dan Menteri Kerja Raya pertama Republik Indonesia. Adik kepada Oemar Said Tjokroaminoto, ketua Sarekat Islam yang pertama, beliau mewarisi jawatan ketua Parti Syarikat Islam Indonesia (PSII) selepas kematian abangnya pada 17 Disember 1934. 

Bersama-sama dengan Hoesni Thamrin, dan Amir Sjarifoeddin, Tjokrosujoso membentuk Perhimpunan Politik Kebangsaan Indonesia (PPKI),  sebuah barisan bersatu yang terdiri daripada semua parti politik, kumpulan, dan pertubuhan sosial. Barisan tersebut kemudian menawarkan pihak berkuasa Belanda kerahan penuh penduduk Indonesia untuk mempertahankan Hindia Belanda daripada  serangan Jepun yang mungkin. Sebagai pertukaran, mereka meminta hak untuk menubuhkan sebuah parlimen di bawah kedaulatan Ratu Belanda melalui pilihan raya. 

Pada zaman pendudukan Jepun, Tjokrosoejoso merupakan tokoh yang utama dalam pertubuhan-pertubuhan Hookookai, Tyuuoo Sangi-In, Barisan Pelopor, dan Masjumi.  Beliau kemudian menjadi salah satu penandatangan Piagam Jakarta pada tahun 1945. Selain daripada merupakan menteri di dalam Kabinet Presiden, kabinet Republik Indonesia yang pertama, Tjokrosoejoso kemudian juga merupakan penasihat kepada Biro Kerja Raya. 

## Rujukan
Kabinet Hatta I

**Kabinet Hatta I** ialah kabinet Republik Indonesia yang bertugas dari 29 Januari 1948 sehingga 4 Ogos 1949.

## Susunan kabinet

## Rujukan
Aziz Singah

Datuk **Abdul Aziz Singah** (3 Oktober 1941 – 1 Julai 2016) merupakan pelakon lelaki Malaysia yang bergiat aktif di televisyen dan filem. Dengan kerjayanya yang bertahan selama lima dekad, beliau telah membintangi lebih 500 drama dan 13 filem sepanjang hayatnya.

## Kehidupan awal
Dilahirkan di Rembau, Negeri Sembilan, Aziz meniti kehidupan ketika kanak-kanak tanpa belaian seorang bapa. Dalam temuramah pada Ogos 1998, beliau menceritakan yang bapanya seorang askar sama unit dengan Leftenan Adnan terkorban pada usia 24 tahun dibunuh tentera Jepun sewaktu Perang Dunia Kedua. Usia Aziz ketika itu dua bulan. 

## Kerjaya
Aziz memulakan kerjaya awal sebagai Penyelia Kolej Makmal Dockyard, Sembawang, Singapura (1960-1965), Juruhebah Radio Televisyen Singapura (1965-1971), Juruhebah, Penerbit Drama Radio, Penyelia dan Ketua Unit Kasting RTM (1971-1992).

Bakat lakonan Aziz mula diuji pengarah M. Amin dalam filem *[[Jahanam (filem)|Jahanam]]* pada 1971. Selama menjawat Ketua Unit Kasting RTM, Aziz melahirkan ramai dramatis baru dan salah seorangnya Fauziah Nawi melalui drama *Tahan Kinabalu*. Lebih 500 drama dibintangi bermula dengan *Malam Tiada Bintang* pada 1965, lakonan Aziz cukup sinonim sebagai "datuk" atau "tokoh korporat". Watak Rosman yang dipegang dalam drama *PJ* mengaitkannya dengan JR Ewing (lakonan Larry Hagman) dalam *Dallas*.

Aziz dipilih menjadi Presiden Persatuan Seniman Malaysia pada 3 Julai 1999 untuk sesi 1999/2001, cabarannya cukup getir apabila beberapa AJK lama persatuan itu menghantar surat aduan kepada Pendaftar Pertubuhan meminta Mesyuarat Agung Seniman itu dibatalkan. Di bawah kepimpinan beliau juga Seniman dengan kerjasama ACS Production melancarkan projek Hari Seniman pada 22 Mac 2000. Selaku Presiden, Aziz mahukan seniman tanah air diiktiraf. Yang di-Pertuan Besar Negeri Sembilan Tuanku Ja’afar Tuanku Abdul Rahman telah berkenan mengurniakan Darjah Dato’ Setia Negri Sembilan (DSNS), yang membawa gelaran "Datuk" kepada beliau pada 18 Julai 2005.

## Kehidupan peribadi
Aziz telah berkahwin sebanyak dua kali, beliau berkahwin dengan pelakon Khatijah Abu Hassan pada 1967 dan bercerai pada 1990, pasangan ini dikurniakan tiga anak. Beliau kemudiannya berkahwin dengan Datin Zunita Mohamed pada 1991 dan dikurniakan tiga lagi anak. 

## Kematian
Beliau meninggal dunia akibat kanser prostat di kediamannya di Bandar Putra Permai, Seri Kembangan pada jam 11 malam, 1 Julai 2016 pada usia 75 tahun. Beliau meninggalkan balu, Datin Zunita dan enam anak yang semuanya lelaki. Jenazah beliau disembahyangkan di Masjid Universiti Putra Malaysia (UPM), Serdang, Selangor dan disembahyangkan sekali lagi di Masjid Kariah Kampung Bongek dan dikebumikan di Tanah Perkuburan Islam Kampung Bongek Acheh, Rembau. 

## Filemografi

### Filem

### Drama

### Telefilem

## Rujukan

## Pautan luar
*
Yap Tjwan Bing

**Yap Tjwan Bing** ialah pejuang kemerdekaan Indonesia, serta juga salah satu anggota Badan Penyelidik Usaha Persiapan Kemerdekaan Indonesia (BPUPKI) dan Jawatankuasa Persiapan Kemerdekaan Indonesia (PPKI).

Yap yang memiliki ijazah Sarjana Farmasi bertugas sebagai ahli farmasi dan pensyarah, serta juga merupakan anggota Dewan Kurator Institut Teknologi Bandung. Apabila pemimpin-pemimpin Tionghoa dipenjarakan oleh pemerintah Jepun semasa Perang Dunia II, Yap mengambil alih sebagai ketua Persatuan Tionghoa Bandung.  Beliau juga menjadi pegawai tentera Jepun, bersama-sama orang Indonesia yang lain. Tujuan mereka bukannya untuk mengukuh pemerintahan Jepun tetapi untuk membantu mencipta sebuah angkatan tentera yang diharapkan mereka akan dapat mencapai kemerdekaan Indonesia yang kemudian berlaku pada tahun 1945. Selepas kemerdekaan, Yap menyertai Parti Nasional Indonesia, parti politik yang tertua di Indonesia.

## Rujukan

* Mengenang Yap Tjwan Bing, Tokoh Nasional asal Solo